《三字令 闺怨》
清代·丁澎

风雨里，送残春。暗消魂。琼笺杳，宝钗分。燕来时，花落处，怕思君。

愁如絮，梦如云。正黄昏。金猊炙，玉蟾新。恁良宵，谁更惜，可怜人。

作者简介：（约1622—1686）清浙江仁和人，字飞涛，号药园。回族。顺治十二年进士，官主事。充河南乡试副考官，荐升郎中。科场案起，以违例被劾，谪塞上五年。工诗。早年与毛先舒、柴绍炳等人称“西泠十子”，后又与宋琬、施闰章等人号“燕台七子”。有《信美堂诗选》、《扶荔堂集》。